[pic] | KOMISIJA EVROPSKIH SKUPNOSTI |

Bruselj, 19.9.2007

COM(2007) 549 konč.

SPOROČILO KOMISIJE EVROPSKEMU PARLAMENTU IN SVETU

o spremembi večletnega finančnega okvira (2007–2013)

Predlog

SKLEP EVROPSKEGA PARLAMENTA IN SVETA

o spremembi Medinstitucionalnega sporazuma z dne 17. maja 2007 o proračunski disciplini in dobrem finančnem poslovodenju v zvezi z večletnim finančnim okvirom

(predložila Komisija)

SPOROČILO KOMISIJE EVROPSKEMU PARLAMENTU IN SVETU

o spremembi večletnega finančnega okvira (2007–2013)

Financiranje evropskih programov GNSS (EGNOS in GALILEO)

Financiranje Evropskega tehnološkega inštituta

To sporočilo vsebuje predlog Komisije o spremembi večletnega finančnega okvira (v nadaljnjem besedilu „finančni okvir“) v skladu s točkami 21 do 23 Medinstitucionalnega sporazuma z dne 17. maja 2006 o proračunski disciplini in dobrem finančnem poslovodenju.

Točka 21 Medinstitucionalnega sporazuma določa, da lahko Komisija v nepredvidenih okoliščinah predlaga spremembo finančnega okvira v skladu z zgornjo mejo lastnih sredstev.

Na podlagi točke 22 morata vsako odločitev o spremembi finančnega okvira za do 0,03 % bruto nacionalnega dohodka (BND) Evropske unije skupaj sprejeti obe veji proračunskega organa v skladu s pravili glasovanja iz petega pododstavka člena 272(9) Pogodbe o ustanovitvi Evropske skupnosti. Vsako spremembo nad 0,03 % BND Evropske unije skupaj sprejmeta obe veji proračunskega organa, pri čemer jo mora Svet sprejeti soglasno.

Točka 23 Medinstitucionalnega sporazuma uvaja številne posebne pogoje, ki jih morajo institucije izpolnjevati:

1. Institucije preverijo možnosti za prerazporeditev odhodkov med programi, ki jih zajema razdelek, na katerega se nanaša sprememba, pri čemer zlasti upoštevajo, ali se pričakuje, da proračunska sredstva ne bodo porabljena v celoti. Prizadevati si je treba, da v okviru obstoječe zgornje meje zadevnega razdelka ostane bistven znesek, in sicer v absolutnem smislu in kot delež novih načrtovanih odhodkov.

2. Institucije preverijo možnosti za izravnavo vsakega zvišanja zgornje meje enega razdelka z znižanjem zgornje meje drugega razdelka.

3. Vsaka sprememba obveznih odhodkov v finančnem okviru ne pomeni zmanjšanja zneska, ki je na razpolago za neobvezne odhodke[1].

4. Vsaka sprememba mora ohraniti ustrezno razmerje med obveznostmi in plačili.

1. DODATNE POTREBE PO FINANCIRANJU ZARADI NEPREDVIDLJIVIH OKOLIščIN

Komisija meni, da nov razvoj dogodkov v zvezi s financiranjem programa Galileo za dodatni znesek v višini 2 400 milijonov EUR in s financiranjem Evropskega tehnološkega inštituta za dodatni znesek v višini 309 milijonov EUR utemeljuje spremembo finančnega okvira.

1.1. Razvoj dogodkov v zvezi s programom Galileo

Na podlagi finančnega okvira, ki so ga sprejele institucije, je bil znesek v višini 1 005 milijard EUR po tekočih cenah načrtovan v razdelku 1A „Konkurenčnost za rast in zaposlovanje“ v skladu s predlogom Komisije[2] za financiranje uvajalne in obratovalne faze programa Galileo v obdobju od leta 2007 do 2013.

Predlog je temeljil na začetnem časovnem načrtu, ki je predvideval tri faze: razvoj in validacijo v orbiti, uvajanje in obratovanje. Razvojna faza naj bi se v celoti financirala iz javnega sektorja, uvajalna in obratovalna pa naj bi se financirali iz javnega in zasebnih sektorjev v okviru javno-zasebnih partnerstev ter izvajali v okviru koncesijske pogodbe. EU bi v uvajalni fazi prispevala tretjino sredstev, prva 3 leta pa bo zagotovljen finančni prispevek za obratovalne stroške. Po ocenah naj bi tako EU v obdobju 2007–2013 v okviru proračuna Skupnosti prispevala 1 milijardo EUR.

Razpis za koncesionarja je bil objavljen 17. oktobra 2003, prijavil pa se je en sam pogajalski partner, in sicer „Euro-GNSS“, združeni konzorcij, ki ga sestavlja 8 partnerjev. Pogajanja so se dejansko začela januarja 2006 po nedoseženemu soglasju znotraj panoge ter posredovanjem v zvezi z delitvijo vlog in odgovornosti (ter lokacijami najpomembnejših zemeljskih postavitev sistema). Vendar so se pogajanja o koncesijski pogodbi na začetku leta 2007 ustavila. Svet (ministri za promet), ki se je sestal 22. marca 2007, je od Komisije zahteval natančno poročilo o napredku pogajanj s konzorcijem ter drugih možnih scenarijih za hitro uvajanje vesoljske infrastrukture, vključno s finančnimi vidiki. Poleg tega je Evropski parlament Komisijo pozval, naj pripravi ustrezne predloge[3].

Kot odgovor na ti zahtevi je Komisija 16. maja 2007 sprejela sporočilo o trenutnem stanju programa Galileo „ Galileo na razpotju: izvajanje evropskih programov sistema za globalno satelitsko navigacijo (GNSS) “, ki mu je priložen delovni dokument služb Komisije[4]. Po tem scenariju bi celotno obratovalno zmogljivost s 30 sateliti financiral in zagotovil javni sektor, nato pa še javno-zasebno partnerstvo v okviru koncesijske sheme za obratovanje in dejavnosti izkoriščanja. Začetna obratovalna zmogljivost bo dosežena konec leta 2011 z 18 sateliti, celotna obratovalna zmogljivost pa konec leta 2012 s 30 sateliti. Javno naročilo celotne infrastrukture za obdobje 2007–2013 zahteva naložbo v višini 3,4 milijarde EUR. Koncesijska pogodba javno-zasebnega partnerstva bi zajemala obdobje 2010–2030.

Svet ministrov za promet, ki je zasedal od 6. do 8. junija 2007, je na podlagi tega sporočila ugotovil, da trenutna pogajanja za koncesionarja niso uspela in jih je treba končati. Ponovno je potrdil vrednost projekta Galileo kot ključnega projekta Evropske unije in brez poseganja v končno odločitev podprl uvedbo sistema Galileo do konca leta 2012. Svet je ugotovil, da bodo za izvajanje uvajanja programa Galileo s strani javnega sektorja potrebna dodatna javna sredstva, in zahteval, da Komisija predloži natančne predloge drugih možnosti za financiranje, vključno z vsemi možnostmi javnega financiranja, ki bodo temeljili na dodatnih natančnih ocenah stroškov, tveganj, prihodkov in časovnih okvirov.

Vzporedno s tem je Evropski parlament 20. junija 2007 sprejel resolucijo, v kateri je ponovno poudaril svojo močno podporo nadaljevanju programa Galileo, vendar je nasprotoval vsakršni rešitvi, ki bi združevala financiranje Skupnosti in medvladno dodatno financiranje. Resolucija zahteva, da se program v celoti financira iz proračuna Skupnosti, in poziva Komisijo, naj predlaga spremembo finančnega okvira, kot je predvideno v točki 22 Medinstitucionalnega sporazuma ali v drugih sredstvih, predvidenih v Medinstitucionalnem sporazumu[5].

Komisija je v svojem sporočilu „Napredek programa Galileo: Evropski programi GNSS dobivajo nov profil“[6] natančno analizirala različne možnosti financiranja ter priporočila spremembo finančnega okvira in s tem zapolnitev vrzeli javnega financiranja.

Ker je znesek v višini 1 milijarde EUR že načrtovan v razdelku 1A finančnega okvira, zahteva financiranje celotnega zneska, navedenega zgoraj, iz proračuna Skupnosti uporabo dodatne 2,4 milijarde EUR v okviru tega razdelka z naslednjo razdelitvijo obveznosti:

Odobritve za prevzem obveznosti

(v milijonih EUR, po tekočih cenah) | 2007 |2008 |2009 |2010 |2011 |2012 |2013 | 2007–2013 | |Trenutno načrtovane obveznosti | 100 |151 |201 |251 |151 |151 |0 | 1 005 | |Dodatne obveznosti, ki so potrebne | 0 |+ 789 |+ 599 |+ 739 |+ 120 |+ 96 |+ 57 |+ 2 400 | |Skupne obveznosti v proračunu ES | 100 |940 |800 |990 |271 |247 |57 | 3 405 | |

1.2. Razvoj dogodkov v zvezi z Evropskim tehnološkim inštitutom (ETI)

Predlog o ustanovitvi Evropskega tehnološkega inštituta je bil predložen leta 2005 kot del srednjeročnega pregleda lizbonske strategije. Dodatno se je razvil na podlagi javne razprave, v kateri so sodelovale najpomembnejše univerzitetne, raziskovalne in poslovne organizacije ter organizacije s področja industrijskih inovacij. Njegov koncept je bil predstavljen v prvem sporočilu Komisije: „ Izvajanje prenovljenega partnerstva za rast in delovna mesta – Razvoj vodilnega nosilca znanja: Evropskega tehnološkega inštituta “[7]. Junija 2006 je Komisija koncept nadalje opredelila v svojem drugem sporočilu: „ Evropski tehnološki inštitut: nadaljnji koraki v zvezi z njegovo ustanovitvijo “[8], ki je temeljilo predvsem na rezultatih posvetovanja in pojasnilo številna posebna vprašanja v zvezi s predlagano strukturo in delovanjem Evropskega tehnološkega inštituta.

Na Evropskem svetu z dne 15.–16. junija 2006 je bilo potrjeno, da „bo Evropski tehnološki inštitut s sodelovanjem z obstoječimi nacionalnimi institucijami pomemben korak pri zapolnitvi sedanje vrzeli med visokošolskim izobraževanjem, raziskavami in inovacijami, skupaj z drugimi ukrepi, ki povečujejo povezovanje in sinergijo med odličnimi raziskovalnimi in inovacijskimi skupnostmi v Evropi.“ Evropski svet je Komisijo pozval, naj pripravi formalni predlog o ustanovitvi Evropskega tehnološkega inštituta. Komisija je ta predlog sprejela 18. oktobra 2006[9]. Predlog predvideva znesek v višini 308,7 milijona EUR za obdobje 2008–2013 za financiranje Evropskega tehnološkega inštituta iz razdelka 1A. Ta znesek bo kril stroške upravne strukture Evropskega tehnološkega inštituta in evropsko razsežnost projekta, zlasti stroške usklajevanja in mobilnosti, ki sta potrebna za ohranjanje „skupnosti znanja in inovacij“. Ta znesek bo le odstotni delež skupnega proračuna Evropskega tehnološkega inštituta, saj naj bi tako Evropski tehnološki inštitut kot skupnosti znanja in inovacij privabili druge vire financiranja, med drugim tudi iz zasebnega sektorja.

Med pogajanji o finančnem okviru za obdobje 2007–2013 ni bilo predvidenih posebnih določb za Evropski tehnološki inštitut. Komisija je menila, da bi nedodeljena sredstva pod zgornjo mejo razdelka 1A lahko zadostovala za financiranje zagona Evropskega tehnološkega inštituta. Tako je bil predlagani znesek v višini 308,7 milijona EUR vključen v finančno programiranje razdelka 1A[10], tako da za obdobje 2008–2013 do zgornje meje ostaja razlika v višini 788,2 milijona EUR. Vendar pa ne Svet ne Evropski parlament nista sklenila nobenega dogovora o predlaganem viru financiranja niti o drugih možnostih financiranja, o katerih se je razpravljalo na različnih tristranskih srečanjih. Komisija zato ne vidi druge možnosti, kot da predlaga, da se finančne potrebe Evropskega tehnološkega inštituta krijejo z zvišanjem zgornje meje razdelka 1A s spremembo finančnega okvira.

Razdelitev dodatnih odobritev za prevzem obveznosti, ki so potrebne za Evropski tehnološki inštitut in temeljijo na spremenjenem finančnem izkazu[11], je naslednja:

Odobritve za prevzem obveznosti

(v milijonih EUR, po tekočih cenah) | 2007 |2008 |2009 |2010 |2011 |2012 |2013 | 2007–2013 | |– dodatne obveznosti financiranja ETI | 0 |+ 3 |+ 6 |+ 30 |+ 63 |+ 80 |+ 127 |+ 309 | | 2. MOžNOSTI ZA PRERAZPOREDITEV ODHODKOV DO ZGORNJE MEJE V RAZDELKU 1A

Komisija je na podlagi točke 23 Medinstitucionalnega sporazuma proučila možnosti za uporabo dodatnih finančnih sredstev v višini 2 400 milijonov EUR za program Galileo in 309 milijonov EUR za Evropski tehnološki inštitut (za skupaj 2 709 milijonov EUR) do sedanje zgornje meje v razdelku 1A. Zdi se, da so bili vsi programi sprejeti skupaj z njihovimi finančnimi svežnji brez možnosti prerazporeditve ali večje spremembe namembnosti teh svežnjev v okviru letnih zgornjih mej na tej stopnji. Glede možne premajhne porabe v zvezi z odobritvami na tej zgodnji stopnji programskega obdobja ne gre česar koli predvidevati. Vendar pa Komisija predlaga, da se 300 milijonov EUR zagotovi v okviru raziskovalnih dejavnosti v zvezi s prometom, ki se financirajo iz sedmega okvirnega raziskovalnega programa[12].

Točka 13 Medinstitucionalnega sporazuma določa, da morajo institucije zagotoviti, da ostane na razpolago „zadostna razlika“ do zgornjih mej. Na podlagi zadnjega finančnega programiranja[13] razlika, v katero ni všteto financiranje Evropskega tehnološkega inštituta, skupaj znaša 1 097 milijonov EUR za obdobje 2008–2013, pri čemer bo večina teh sredstev na voljo proti koncu tega obdobja, medtem ko je za program Galileo večina dodatnih sredstev potrebnih na začetku obdobja. Glede na točko 13 Medinstitucionalnega sporazuma Komisija ugotavlja, da se razlike do zgornje meje iz razdelka 1A ne smejo uporabiti za kritje dodatnih potreb financiranja programa Galileo in Evropskega tehnološkega inštituta.

3. MOžNOSTI ZA IZRAVNAVO ZVIšANJA ENE ZGORNJE MEJE Z ZNIžANJEM DRUGE

Zaradi odbitja zneska v višini 300 milijonov EUR za dejavnosti programa Galileo, ki bi se financiral iz sedmega okvirnega raziskovalnega programa, je treba zapolniti finančno vrzel v višini 2 409 milijonov EUR. Ta znesek se lahko zagotovi z uporabo razlike do zgornje meje iz razdelkov 2 „Ohranjanje in upravljanje naravnih virov“ in 5 „Uprava“, ki so na voljo v letih 2007 in 2008.

V okviru trenutnega proračuna za leto 2007 in predhodnega predloga proračuna za leto 2008 so na voljo znatne razlike do zgornje meje iz razdelka 2, in sicer 2,1 milijarde EUR v letu 2007 in 2,5 milijarde EUR za 2008. Te razlike do zgornje meje so skoraj v celoti posledica predvidenega izvrševanja v okviru dodatne zgornje meje „Odhodki, povezani s trgom, in neposredna plačila“ (EKJS).

Najnovejše informacije o izvrševanju proračuna potrjujejo razpoložljivost razlike do zgornje meje v višini 2 100 milijona EUR v razdelku 2 v letu 2007. Zato naj bi se ta zgornja meja lahko znižala za znesek v višini 1 689 milijonov EUR.

Kar zadeva Predhodni predlog proračuna za leto 2008, se zaradi skupnega učinka ugodnih tržnih pogojev v kmetijskem sektorju in namenskih prejemkov, prenesenih iz leta 2007 v leto 2008, v primerjavi s proračunom za leto 2007 poveča skupna razlika do zgornje meje v razdelku 2. Skupno je za leto 2008 v razdelku 2 predvidena razlika do zgornje meje v višini 2 500 milijonov EUR. Na tej stopnji dopolnitev predhodnega predloga proračuna s posodobitvijo zneskov iz predloga proračuna za leto 2008, po pričakovanjih ne bo zmanjšala te razlike do zgornje meje. Zato Komisija meni, da bo z znižanjem letne zgornje meje iz razdelka za 500 milijonov EUR zagotovljena zadostna razlika do zgornje meje za leto 2008.

Na podlagi tega Komisija predlaga znižanje letnih zgornjih mej odobritev za prevzem obveznosti iz razdelka 2 v višini 1 689 milijonov EUR za leto 2007 in 500 milijonov EUR za leto 2008.

Poleg tega Komisija predlaga znižanje zgornjih mej iz razdelka 5 „Uprava“ v višini 120 milijonov EUR v letu 2007 in v višini 100 milijonov EUR v letu 2008, kar pomeni, da ostane razlika do zgornje meje v višini 16 milijonov EUR v letu 2007 in 70 milijonov EUR v letu 2008.

Komisija tako predlaga povečanje letnih zgornjih mej razdelka 1A za obdobje od leta 2008 do 2013 v skupni višini 2 409 milijonov EUR, kar se izravna z znižanjem zgornjih mej razdelkov 2 in 5 za leti 2007 in 2008.

4. OHRANJANJE USTREZNEGA RAZMERJA MED OBVEZNOSTMI IN PLAčILI

Točka 23 Medinstitucionalnega sporazuma zahteva tudi, da vsaka sprememba ohrani ustrezno razmerje med obveznostmi in plačili.

Na podlagi proračuna za leto 2007 in predhodnega predloga proračuna za leto 2008 razlike do letne zgornje meje za odobritve plačil znašajo 8 293 milijonov EUR oziroma 8 215 milijonov EUR[14]. Zato Komisija predlaga, da se povečanje odobritev plačil, potrebno za financiranje obeh programov, izravna z znižanjem odobritve plačil v letih 2007 in 2008. Na podlagi razdelitve plačil, predvidene za program Galileo in Evropski tehnološki inštitut v njunih (spremenjenih) finančnih izkazih, je posledica tega pristopa naslednja sprememba letnih zgornjih mej za odobritve plačil:

Odobritve plačil skupaj

(v milijonih EUR, po tekočih cenah) |2007 |2008 |2009 |2010 |2011 |2012 |2013 | 2007–2013 | | – trenutna zgornja meja MIS |123 790 |129 481 |123 646 |133 202 |133 087 |139 908 |142 180 | 925 294 | | – potrebna sprememba |- 1 809 |- 391 |+ 329 | + 471 | + 568 | + 454 | + 354 | - 24 | | Na splošno ta sprememba ne bo imela proračunskih posledic, saj se upoštevajo dodatna plačila v višini 24 milijonov EUR, ki bodo na voljo po letu 2013 v okviru razdelitve plačil Evropskega tehnološkega inštituta.

5. PREGLED PREDLAGANE SPREMEMBE FINANčNEGA OKVIRA

V spodnji razpredelnici so povzete predlagane spremembe zgornjih mej finančnega okvira. Zneski so izraženi v tekočih cenah.

Odobritve za prevzem obveznosti ( v milijonih EUR) |2007 |2008 |2009 |2010 |2011 |2012 |2013 |Skupaj | | Razdelek 1A – Konkurenčnost za rast in zaposlovanje | – |+ 742 |+ 555 |+ 719 |+ 133 |+ 126 |+ 134 |+2 409 | | Financiranje ETI |– |+ 3 |+ 6 |+ 30 |+ 63 |+ 80 |+ 127 |+ 309 | | Financiranje programa Galileo * | |+ 739 | + 549 |+ 689 | + 70 | + 46 | + 7 | +2100 | |Razdelek 2 – Ohranjanje in upravljanje naravnih virov | - 1 689 |- 500 |– |– |– |– |– |- 2 189 | |Razdelek 5 – Uprava | -120 |-100 |– |– |– |– |– |- 220 | |Spremembe v odobritvah za prevzem obveznosti skupaj | - 1 809 |+ 142 |+ 555 |+ 719 |+ 133 |+ 126 |+ 134 |0 | |Spremembe v odobritvah plačil skupaj | - 1 809 |- 391 |+ 329 |+ 471 | + 568 | + 454 | + 354 | - 24 | |

* poleg 300 milijonov EUR iz sedmega okvirnega raziskovalnega programa

Okrepitev programa Galileo skupaj | | 50

789 |50

599

|50

739 |50

120 |50

96 |50

57 |300

2400 | |

Posledica teh sprememb je spodnja razpredelnica finančnega okvira, ki velja za leto 2008 in vključuje tehnično prilagoditev za leto 2008, ki je že narejena[15].

Formalna odločitev o spremembi finančnega okvira se mora nanašati na osnovno razpredelnico, dogovorjeno v okviru Medinstitucionalnega sporazuma, z zneski, izraženimi v stalnih cenah iz leta 2004. Zneske v trenutnih cenah je zato treba skladno s točko 16 Medinstitucionalnega sporazuma z uporabo fiksnega deflatorja, ki znaša 2 % letno, pretvoriti v cene iz leta 2004.

FINANČNI OKVIR ZA OBDOBJE 2007–2013 (spremenjen)

(v milijonih EUR, po tekočih cenah)

[pic]

Predlog

SKLEP EVROPSKEGA PARLAMENTA IN SVETA

o spremembi Medinstitucionalnega sporazuma z dne 17. maja 2007 o proračunski disciplini in dobrem finančnem poslovodenju v zvezi z večletnim finančnim okvirom

EVROPSKI PARLAMENT IN SVET EVROPSKE UNIJE STA –

ob upoštevanju Medinstitucionalnega sporazuma z dne 17. maja 2006 o proračunski disciplini in dobrem finančnem poslovodenju[16] ter zlasti točk 21, 22 in 23 Sporazuma,

ob upoštevanju predloga Komisije[17],

ob upoštevanju naslednjega:

(1) Komisija je leta 2004 predložila predlog Uredbe o izvajanju uvajalne in obratovalne faze Evropskega satelitskega radionavigacijskega programa[18] (Galileo).

(2) Predlagana uredba je predvidevala znesek v višini 1 005 milijard EUR po tekočih cenah[19] iz proračuna Skupnosti za financiranje uvajalne in obratovalne faze programa Galileo v obdobju 2008–2013, medtem ko bi preostala sredstva za financiranje zagotovil zasebni sektor s koncesijsko pogodbo.

(3) Na pogajanjih o koncesijski pogodbi ni uspel prenos finančnega dela programa Galileo, ki naj bi ga prevzel zasebni sektor, po zmerni ceni[20].

(4) Evropski parlament in Svet sta ponovno potrdila vrednost programa Galileo kot ključnega projekta Evropske unije in ugotovila potrebo po dodatnih javnih sredstvih [21].

(5) Komisija je 19. septembra 2007 sprejela Sporočilo Evropskemu parlamentu in Svetu „Napredek programa Galileo: Evropski programi GNSS dobivajo nov profil“[22] ter Spremenjeni predlog Uredbe Evropskega parlamenta in Sveta o nadaljevanju izvajanja evropskih satelitskih radionavigacijskih programov (EGNOS in Galileo)[23].

(6) Dodatna javna sredstva, potrebna za uvajanje celotne obratovalne zmogljivosti, ki jo financira in zagotovi javni sektor, znaša 2 400 milijonov EUR po tekočih cenah.

(7) Komisija je predstavila predlog Uredbe o ustanovitvi Evropskega tehnološkega inštituta (ETI)[24] s posebnim prispevkom iz proračuna Skupnosti v višini 308,7 milijona EUR po tekočih cenah za financiranje upravne strukture Evropskega tehnološkega inštituta in dejavnosti usklajevanja „skupnosti znanja in inovacij“. Financiranje Evropskega tehnološkega inštituta je bilo predvideno ob sklenitvi pogajanj o sedanjem finančnem okviru.

(8) Znesek v višini 300 milijonov EUR se lahko zagotovi v okviru raziskovalnih dejavnosti v zvezi s prometom, ki se financirajo iz sedmega okvirnega raziskovalnega programa[25]. Preostala dodatna sredstva, potrebna za program Galileo in Evropski tehnološki inštitut, znašajo 2 409 milijonov EUR, kar pomeni povečanje letnih zgornjih mej razdelka 1A za obdobje 2008–2013.

(9) Potrebno povečanje skupne zgornje meje razdelka 1A se lahko izravna z znižanjem zgornjih mej razdelkov 2 „Ohranjanje in upravljanje naravnih virov“ in 5 „Uprava“ za leti 2007 in 2008.

(10) Podobno je treba zaradi ohranitve ustreznega razmerja med obveznostmi in plačili prilagoditi letne zgornje meje za odobritve plačil ob upoštevanju razpoložljivih razlik do zgornje meje v letih 2007 in 2008.

(11) Prilogo I Medinstitucionalnega sporazuma o proračunski disciplini in dobrem finančnem poslovodenju je zato treba ustrezno spremeniti –

SKLENILA:

Edini člen

Priloga I Medinstitucionalnega sporazuma o proračunski disciplini in dobrem finančnem poslovodenju se nadomesti s Prilogo k temu sklepu.

V Bruslju,

Za Evropski parlament Za Svet

Predsednik Predsednik

PRILOGA

FINANČNI OKVIR ZA OBDOBJE 2007–2013 (spremenjen)

[pic]

[1] Pogoj ne velja za ta predlog.

[2] COM(2004) 477 konč./2, 24.5.2006 (Spremenjen predlog UREDBA EVROPSKEGA PARLAMENTA IN SVETAo uvajalni in operativni fazi Evropskega satelitskega radionavigacijskega programa).

[3] Resolucija Evropskega parlamenta z dne 26. aprila 2007 o pogajanjih za sklenitev koncesijske pogodbe za sistem Galileo (P6-TAPROV(2007)0164).

[4] COM(2007) 261 z dne 16. maja 2007 in SEC(2007) 624 z dne 16. maja 2007.

[5] Resolucija Evropskega parlamenta z dne 20. junija 2007 o financiranju Evropskega programa satelitske radionavigacije (Galileo) v skladu z Medinstitucionalnim sporazumom z dne 17. maja 2006 in večletnim finančnim okvirom 2007–2013 [P6_TA-PROV(2007)072 - PE 391.046/51].

[6] COM(2007) 534, 19.9.2007.

[7] COM(2006) 77, 22.2.2006.

[8] COM(2006) 276, 8.6.2006.

[9] COM(2006) 604, 18.10.2006.

[10] SEC(2007) 500 iz maja 2007 – Dokument V Predhodnega predloga proračuna za leto 2008 – Finančno programiranje 2008–2013.

[11] SEC(2007) 1220.

[12] Naslov 06 Proračun.

[13] SEC(2007) 500 iz maja 2007 – Dokument V Predhodnega predloga proračuna za leto 2008 – Finančno programiranje 2008–2013.

[14] Pri razliki do zgornje meje za plačila se ne upoštevajo odobritve, povezane z rezervo za nujno pomoč (239,2 milijona EUR) in s prispevki osebja za pokojninsko shemo (77 milijonov EUR).

[15] Sporočilo Komisije o tehnični prilagoditvi finančnega okvira za leto 2008 v skladu z gibanji BND, COM(2007) 208, 24.4.2007.

[16] UL C 139, 14.6.2006, str. 1.

[17] COM(2007) 549, 19.9.2007.

[18] COM(2004) 477 konč./2.

[19] 900 milijonov EUR po cenah iz leta 2004.

[20] Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru Regij „Galileo na razpotju: izvajanje evropskih programov sistema za globalno satelitsko navigacijo (GNSS)“, COM(2007) 261, 16.5.2007, in Resolucija Sveta o programu Galileo, ki jo je sprejel Odbor za promet, telekomunikacije in energijo na svojem 2805. sestanku dne 6.–8. junija 2007 v Luxembourgu.

[21] Resolucija Evropskega parlamenta z dne 20. junija 2007 o financiranju Evropskega programa satelitske radionavigacije (Galileo) v skladu z Medinstitucionalnim sporazumom z dne 17. maja 2006 in večletnim finančnim okvirom 2007–2013 [PE 391.046, str. 51 – P6_TA-PROV(2007)072] ter zgoraj navedena resolucija Sveta o programu Galileo.

[22] COM(2007) 534 konč., 19.9.2007.

[23] COM(2007) 535 konč., 19.9.2007.

[24] COM(2006) 604 konč./2.

[25] Naslov 06 Proračun.